wickkiey/tamil-wikipedia-chunked huggingface dataset:
# சௌதி கொடி வழி

**சௌதி கொடி வழி** (*House of Saud*) என்பது தற்போதைய சௌதி அரேபியாவின் அரசர்கள் வரும் கொடி வழியாகும். இதில் ஆயிரத்துக்கும் மேற்பட்ட உறுப்பினர்கள் உள்ளனர். இவர்கள், முதல் சௌதி அரசு (1818-1891) என அறியப்படும் திரியா அமீரகத்தை நிறுவிய முகமது பின் சௌத் மற்றும் அவரது சகோதரர்கள் வழி வந்தவர்கள். எனினும், ஆளும் குடும்பப் பிரிவைச் சேர்ந்தவர்கள் தற்போதைய சௌதி அரேபியாவை நிறுவிய இபின் சௌத்தின் (Ibn Saud) வழித்தோன்றல்களாகவே உள்ளனர்.  
தற்போது சௌதி அரேபியா அரச குடும்பத்தில் மிகவும் செல்வாக்கு மிக்கவர் தற்போதைய சௌதி அரேபியாவின் அரசர் சல்மான் ஆவார். சௌதி அரேபியாவின் அரசபதவி முகமது பின் சௌதின் மகன்களில் ஒருவருக்குத்தான் கிடைக்கும்படி உருவாக்கப்பட்டுள்ளது. சௌதி அரேபியாவின் அடுத்த அரசர் பட்டத்து இளவரசர் முகமது பின் நயிப் ஆவார். இவரும் சௌதி கொடி வழி வந்தவரே என்பது குறிப்பிடத்தக்கது. அரசரால் அமர்த்தப்பட்ட சௌதி அரசின் ஆய அமைச்சர்களில் பெரும்பாலோர் அரச குடும்பத்தைச் சேர்ந்தவர்கள். தற்போது அரசபதவி மரபுவழியாக வருவது என்றாலும் எதிர்காலத்தில் அரசர்களை சௌதி இளவரசர்கள் அடங்கிய குழு தேர்ந்தெடுக்கும் என்று 2006இல் பிறப்பிக்கப்பட்ட அரச கட்டளை தெரிவிக்கிறது.  
இக்கொடி வழி வந்தவர்கள் 15,000 இக்கும் மேல் இருப்பார்கள் ஆனால் பெரும்பாலான அதிகாரங்களும் செல்வமும் 2,000 குடும்ப உறுப்பினர்களிடம் மட்டுமே உள்ளது.  
சௌதி கொடி வழி வந்த அரசுகள் மூன்று. 1714-1818 முதலான திரியா அமீரகம் என்பது முதல் சௌதி அரசாகும். இதில் தீவிர இசுலாமிய பிரிவான வகாபியிசம் வளர்ந்தது. 1824-1891 வரை இருந்த நசத் அமீரகம் இரண்டாவது சௌதி அரசாகும், இக்காலத்தில் நிறைய அரச குடும்ப சண்டைகள் நிகழ்ந்தன. மூன்றாவது (1902- முதல் தற்போது) 1932இல் சௌதி அரேபியாவாக மாற்றம் பெற்றது. இது மத்திய கிழக்கில் குறிப்பிடத்தக்க செல்வாக்கை செலுத்துகிறது. உதுமானியப் பேரரசுடன் சௌதி கொடி வழி வந்தவர்களுக்கு பிணக்கு உள்ளது. மெக்காவின் காவலர், ரசீத் கொடி வழியில் வந்த சபல் சாம்மர் அமீரகத்தை ஆண்ட ரசீத் குடும்பத்தினருடனும் நசத் இனத்தின் பல குழுக்களுடனும் உள்நாட்டிலும் வெளிநாட்டிலும் உள்ள எண்ணற்ற இசுலாமிய குழுக்களுடனும் இவர்களுக்கு பிணக்கு உள்ளது.
# சௌதி கொடி வழி

## பட்டம்

சவுதி கொடி வழி என்பது அரபியில் அல் சவுது என்பதாகும். சவுதி கொடி வழியின் மூதாதையர் சவுது பின் முகமது பின் முகரின் ஆவார். இந்த மரபை தோற்றுவித்தவர் முகமது பின் சவுது (சவுதின் மகன் முகமது). தற்போது (21 நூற்றாண்டின் ஆரம்பம்) அல் சவுது என்னும் குடும்பப் பெயர் சவுது பின் முகமது வழிவந்தவர்களும் அவரின் மூன்று சகோதரர்களின் வழிவந்தவதர்களும் பயன்படுத்துகின்றனர். அல் சவுது குடும்பத்தின் மற்ற கிளைகளான சவுது அல்-கபீர், அல் மிசாரி, அர் ஃபர்கான், அல் துன்யான் ஆகியவை இளவல் கிளைகள் எனப்படுகின்றன. இளவல் கிளை உறுப்பினர்கள் அரசில் செல்வாக்கான பதவியை பெறமுடியும் ஆனால் அவர்களால் மன்னர் ஆக முடியாது. சில இளவல் கிளை உறுப்பினர்கள் அல் சவுது உறுப்பினர்களை மணமுடித்து உள்ளனர்.  
அனைத்து குடும்ப உறுப்பினர்ளும் எமிர் (இளவரசன்) என்ற பட்டத்துடன் அழைக்கப்படுவர் ஆனால் மன்னரின் வாரிசுகளும் (இரு பாலரும்) ஆண் வழி பேரக்குழந்தைகளும் (இரு பாலரும்) மாட்சிமை பொருந்திய அரச குல என்ற பட்டத்துடன் அழைக்கப்படுவார்கள் ஆனால் இளவல் கிளை உறுப்பினர்கள் மாட்சிமை பொருந்திய என்ற பட்டத்துடன் அழைக்கப்படுவார்கள் இதுவும் அவர்களுக்குள் உள்ள வேறுபாடு. மன்னர் மட்டும் இரு புனித பள்ளிவாசல்களின் பாதுகாவலன் என்ற பட்டத்தை அதிகமாக பெறுவார்.
# சௌதி கொடி வழி

## வரலாறு

### தொடக்கம்

1446-47 காலகட்டத்தில் திரியா நகரில் தன் முருடா இன மக்களுடன் சௌதி கொடி வழியின் மூதாதையர் மணி இபின் ரபையா அல் முரய்டி குடியேறியதே வரலாற்றில் முதலில் பதிவானதாகும். சிலர் முருடா இன மக்கள் ரபையாவின் பழங்குடி கூட்டமைப்பிலிருந்து வந்தவர்கள் என்றும் சிலர் வடக்கு அரேபிய பாலைவனத்தின் பெரிய கூட்டமைப்பான அனிச்சாவிலிருந்து வந்தவர்கள் எனவும் கருதுகின்றனர். தற்கால ரியாத் நகரம் அமைந்திருக்கும் பகுதியில் பல சிற்றூர்களையும் பண்ணைகளையும் ஆண்ட மணியின் உறவினர் இபின் டிரால் அழைக்கப்படுகிறார். மணியின் இன மக்கள் கிழக்கு அரேபியாவில் அல்-குவாடிவ் என்னுமிடத்தில் தற்காலிகமாக தங்கவைக்கப்படுகிறார்கள். இபின் டிர் மணிக்கு அல்-முலய்பீட், கசய்பா என்ற இரு பண்ணைகளை அளிக்கிறார். அதற்கு அல்-டிரியா என்று இபின் டிர் நினைவாக பெயரிட்டு மணியும் அவர் குடும்பத்தினரும் அல்-டிரியாவில் குடியேறுகின்றர். அல்-டிரியாவின் ஆட்சியாளர்கள் ஆகும் முருடா இனத்தவர் நசத் குடியேற்றத்தின் முக்கிய நகரமாக விளங்கிய வாடி அனி்பா கரையில் செழித்து வளர்கின்றனர். இன மக்கள் தொகை பெருகியதும் அவர்களுக்குள் அதிகார போட்டி அதிகமாகி ஒரு கூட்டம் துருமா நோக்கி சென்றது இன்னொன்று தெற்கு ஈராக்கின் அச்-சுபயர் நோக்கி சென்றது. அல்-முரின் அல்-டிரியாவில் எஞ்சியுள்ள முருடா கூட்டத்தை ஆண்டது.இவர்கள் 1725இல் இறந்த சேக் சௌது இபின் முகமது இபின் முரின் பெயரிலிந்து பெற்றார்கள்.
# சௌதி கொடி வழி

## வரலாறு

### முதல் சௌதி அரசு

முதல் சௌதி அரசு 1744இல் தோன்றியது. இந்தகாலகட்டத்தில் மத பிடியும் அண்டை பகுதிகளை பிடிப்பதும் அதிகமாக இருந்தது. இதன் அதி அதிக கட்டமாக பெரும்பாலான தற்கால சௌதி அரேபியாவின் பெரும் பகுதிகள் இவர்களால் பிடிக்கப்பட்டது அல்-சவுதின் கூட்டாளிகளும் ஆதரவாளர்களாலும் யேமன், ஓமன், ஈராக், சிரியா போன்ற பகுதிகளை அடைந்தனர். இக்காலகட்டத்தில் இசுலாமிய மார்க்க அறிஞர்கள் குறிப்பாக முகமது இபின் அப்துல் வாகாப்பும் அவரின் வழிவந்தவர்களும் சௌதி அரசில் அதிக செல்வாக்கு செலுத்தினர் என நம்பப்படுகிறது. சௌதிக்களும் அவர்கள் கூட்டாளிகளும் இக்காலகட்டத்தில் ஓரிறைவாதிகள் (முவாகிகிடுன், அல் தவ்கீது) என குறிப்பிடப்படுகின்றனர். பின்னாளில் அவர்கள் இந்த சன்னி உட்குழுவை தோற்றுவித்தவர் பெயரில் வகாபிகள் என அழைக்கப்படுகின்றனர். வகாபிகள் கடும் போக்குவாதிகள் என அறியப்படுகின்றனர்.  
அரசின் தலைமைப்பதவி எந்த இடரும் இன்றி தந்தையிடம் இருந்து மகனுக்கு சென்றது. முதல் இமாமான முகமது இபின் சௌதின் மூத்த மகன் அப்துல் ஆசிச் 1765இல் தலைமைப்பதவியை பெற்றார். 1802இல் தெற்கு ஈராக்கில் முகமது நபியின் பேரன் உசைன் இபின் அலி புதைக்கப்பட்டுள்ள சியாக்களின் புனித நகரான கர்பாலைவை பத்தாயிரம் வாகாபி படைவீரர்களுடன் அப்துல் ஆசிச் தாக்கினார். அப்துல் ஆசிச் தலைமையில் வாகாபி வீரர்கள் பெண்கள் குழந்தைகள் உட்பட இரண்டாயிரத்துக்கும் அதிக்மானவர்களை் கொன்று குவித்தனர். உசைன் அலி புதைக்கப்பட்ட இடத்திலிருந்த தங்க குவிமாடம் தகர்க்கப்பட்டது, நகரம் சூறையாடப்பட்டது நூற்றுக்கணக்கான ஒட்டகங்களில் ஆயுதங்களும் நகைகளும் நாணயங்களும் விலை உயர்ந்த பொருட்களும் கொண்டசெல்லப்பட்டன.  
கர்பாலாவில் நடத்திய தாக்குதலால் சௌதிகள் இப்பகுதி அமைதிக்கு ஆபத்தானவர்கள் என்று உதுமானியர்களும் எகிப்தியர்களும் முடிவுக்கு வந்தனர். 1803இல் அப்துல் ஆசிச் படுகொலை செய்யப்பட்டார். கர்பாலா தாக்குதலுக்கு வஞ்சம் தீர்க்கும் நோக்கில் இக்கொலையை சியாக்கள் செய்திருக்கலாம் என நம்பப்படுகிறது. அப்துல் ஆசிச் இடத்துக்கு அவர் மகன் சௌத் வருகிறார். சௌதின் ஆட்சியில் சௌதி அரசு பெரிதும் விரிவடைகிறது. 1814இல் சௌது இறந்ததும் அவர் இடத்திற்கு அவரின் மகன் அப்துல்லா இபின் சௌது வருகிறார். உதுமானிய பேரரசின் இழந்த பகுதிகளை மீட்கும் பொருட்டு உதுமானிய எகிப்திய கூட்டு படையெடுப்பு சௌதி மீது தொடுக்கப்படுகிறது. குறிப்பாக எகிப்திய படைகள் அப்துல்லாவின் படையை தோற்கடித்து சௌதியின் தலைநகர் டிரியாவை 1818இல் கைப்பற்றுகின்றனர். அப்துல்லா கைது செய்யப்பட்டு உதுமானியர்களின் கான்ஸ்டண்டினோபிலுக்கு கொண்டு செல்லப்பட்டு அங்கு அவரின் தலை வெட்டப்படுகிறது. இது சௌதி அரசுக்கு முடிவாக அமைகிறது. எகிப்தியர்கள் பல முக்கிய ஆட்களை சிறைபிடித்து எகிப்துக்கும் கான்ஸ்டண்டினோபிலுக்கும் அனுப்பிவிட்டு டிரியாவை தரைமட்டமாக்குகின்றனர்.
# திருப்பதி முனியப்பசுவாமி திருக்கோவில்

**திருப்பதி முனியப்பசுவாமி திருக்கோவில்** என்பது தமிழ்நாட்டின், நாமக்கல் மாவட்டம் சேளூர் சாணார்பாளையத்தில் உள்ளது
இந்த முனியப்பசுவாமி இவ்வூரின் காவல் தெய்வமாகப் போற்றப் படுகிறார். இந்த முனியப்பசாமியின் சிலை 40 அடி உயரத்துடன், ஒரு டன் எடையுள்ள வாளுடன் அமைக்கப்பட்டுள்ளார். ஒவ்வொரு ஆண்டும், மாசி மாதம் முதல் சனி, ஞாயிறு நாட்களும் சுவாமிக்கு சிறப்பு அபிஷேகம் செய்வது வழக்கம்.
# திருப்பதி முனியப்பசுவாமி திருக்கோவில்

## வரலாறு

இவ்வூரைச் சேர்ந்த பெரியோர் முன்னொரு காலத்தில் திருப்பதிக்குச் சென்று திரும்பிய பொழுது அவர்கள் கூடையில் பொருட்களைக் கொண்டு வந்தனர். அந்தக் கூடையில் திடீரென ஒரு கல் வந்து இருந்ததாகவும். அதை எடுத்து எரிந்த போதும் மீண்டும் மீண்டும் வந்து கூடையில் இருந்ததாகவும் கடைசியாக தற்போது அந்தக் கோவில் இருக்கும் இடத்தில் வைத்த பொழுது அங்கேயே இருந்து கொண்டதாகவும் வாய் வழி வரலாறு கூறப்படுகிறது. பின்னர் அதை காவல் தெய்வமாக வழிபட ஆரம்பித்தனர். இந்தக் கோவிலில் ஆண்டுதோறும் மாசி மாதம் இரண்டாவது ஞாயிறு ஆண்டு விழா நடைபெற்று வருகிறது.
கடந்த மாசி மாதம் நடை பெற்ற விழாவில் 195 கிடாக்கள் வெட்டப்பட்டு அசைவ அன்னதானம் வழங்கப்பட்டது. ஒவ்வொரு ஆண்டும் இதுபோல விழா சிறப்பாக நடைபெற்று வருகிறது. இவ்விழாவில் அளிக்கப்படும் அனைத்துக் கிடாக்களும் மக்கள் வேண்டுதல் நிறைவேறி நேர்த்திக்கடனாக அளிக்கப்படுபவை ஆகும்.
# தேசிய குடிமை பணிகள் தினம்

**தேசிய குடிமை பணிகள் தினம்** (Indian Civil Services day) என்பது இந்தியாவின் தேசிய தினங்களில் ஒன்றாகும். நாட்டின் வளர்ச்சிக்கு முக்கியமாகக் கருதப்படும் ஐ.ஏ.எஸ். (நிர்வாகம்), ஐ.பி.எஸ். (காவல்துறை), ஐ.எப்.எஸ். (வனத்துறை) அதிகாரிகளை கௌரவிக்கும் வகையில் கொண்டாடப்படுகின்றது. இத்தினம் 2006 ம் ஆண்டு முதல் அனுட்டிக்கப்பட்டு வருகின்றது. ஒவ்வொரு வருடமும் ஏப்ரல் 21ம் திகதி இந்தியக் குடிமைப் பணிகள் தினமாக கொண்டாடப்படுகிறது.
# விப்பிள் நோய்

**விப்பிள் நோய்** (*Whipple's disease*) என்பது துரோபெரைமா விப்ளெய் எனும் பாக்டீரியாவினால் ஏற்படும் உடற்தொகுதி நோயாகும். சோர்ச் ஒய்ட் விப்பிள் 1907 இல் இதனை முதன்முதலில் கண்டறிந்தபோது இது சிறுகுடலில் உணவு அகத்துறிஞ்சாமையை ஏற்படுத்தும் இரையகக் குடலியநோய் என்று கருதினர். எனினும், மூட்டுக்கள், மைய நரம்புத் தொகுதி, குருதிச் சுற்றோட்டத் தொகுதி, நுரையீரல் தொகுதி போன்ற வேறு ஒருங்கியங்களையும்
இந்நோய் பாதிக்கின்றது எனப் பின்னர் அறியப்பட்டது. எடை குறைதல், வயிற்றோட்டம், மூட்டுவலி முதலியன பொதுவான முதன்மை அறிகுறிகளாகும். விப்பிள் நோய் ஆண்களில் ஏற்படும் விழுக்காடு அதிகமாக உள்ளது. நோயாளிகளில் 87% ஆண்களாவர். பொதுவாக இந்நோய் நீண்ட நாட்கள் நுண்ணுயிர் எதிர்ப்பிச் சிகிச்சை மூலம் குணப்படுத்தப்படலாம்.
# விப்பிள் நோய்

## நோய் அறிகுறிகள்

விப்பிள் நோய்க்குரிய பொதுவான அறிகுறிகள்  
உணவு அகத்துறிஞ்சாமைக்குரிய அறிகுறிகள் இந்நோயில் காணப்படும். இவ்வகையான சில அறிகுறிகள்:
- உடல் மெலிவு
- வயிற்று வீக்கம்
- நாவழல்
- உதட்டோரப் புண் (angular cheilitis)
- மாலைக்கண்
# விப்பிள் நோய்

## அறுதியிடல்

நோய் அறிகுறிகள் மற்றும் அகநோக்கி உயிரகச்செதுக்கு ஆய்வு மூலம் அறுதியிடல் மேற்கொள்ளப்படுகின்றது.
# விப்பிள் நோய்

## சிகிச்சை

விப்பிள் நோய்க்குரிய சிகிச்சை நீண்டகால நுண்ணுயிர் கொல்லி மருந்துகளாகும். முதலில் இரண்டு அல்லது நான்கு வாரங்களுக்கு சிரைவழி (அ. நாளவழி) செப்திரியக்சோன் அல்லது பெனிசிலின், அதைத்தொடர்ந்து ஒரு அல்லது இரண்டு வருடங்களுக்கு கோ-திரிமொக்சாசோல் (பக்ட்ரிம்) கொடுக்கப்படுகின்றது. குறைவான காலத்துக்கு நுண்ணுயிர் கொல்லி வழங்கப்பட்டால் இந்நோய் மீளவும் தோன்ற வாய்ப்புள்ளது.
# புத்லிபாய் காந்தி

**புத்லிபாய் கரம்சந்த் காந்தி** (1844 - 12 ஜூன் 1891), **விடுதலை பெற்ற இந்தியாவின் தந்தை** என்று அழைக்கப்படும் இந்தியாவின் சுதந்திரப் போராட்ட வீரரான மகாத்மா காந்தியின் தாயார் ஆவார்.மேலும் இவர் முன்னாள் ராஜ்கோட் திவான் கரம்சந்த் காந்தியின் மூன்றாவது மனைவியுமாவார். அக்காலத்திய வழக்கப்படி இந்து மத பழக்கவழக்கங்களையும், வழிபாட்டு முறைகளையும் கடுமையாக எந்தவித சமரசமும் இல்லாமல் கடைபிடிக்கக்கூடியவரான புத்லிபாய், அப்போதைய ஜூனாகத் மாநிலத்தின் தந்த்ரானா என்ற கிராமத்தை சேர்ந்தவர். புத்லிபாய் அவரது கணவரான கரம்சந்தை விட இருபத்தி இரண்டு வயது இளையவர் மேலும் கரம்சந்த்தின் முதல் இரண்டு மனைவிகள் சீக்கிரமே இறந்துவிட்டதாலும், அவர்கள் மூலம் அவருக்கு இருந்த இரண்டு மகள்களுக்காகவும் மூன்றாவது திருமணம் செய்து கொண்டார்.புத்லிபாய் கரம்சந்த்துடன் இணைந்து நான்கு குழந்தைகளை பெற்றெடுத்தார். அவர்களில் இளையவரும், அவரால் மோனியா என்று அன்புடன் அழைக்கப்பட்ட மோகன்தாஸ் அக்டோபர் 2, 1869 இல் பிறந்தார், அப்போது புத்லிபாய்க்கு முப்பது வயதாகும். மகாத்மா காந்தி அவரது சுயசரிதையான *தி ஸ்டோரி ஆஃப் மை எக்ஸ்பெரிமெண்ட்ஸ் வித் ட்ரூத் என்ற* புத்தகத்தில் தனது தாயார் மற்றும் அவரது நிலைமைகள் பற்றி விரிவாக எழுதியுள்ளார்.  
புத்திசாலி மற்றும் திறமையான, புத்லிபாய் அரச வட்டங்களில் நன்மதிப்பை பெற்றவராகவும் அனைவராலும் மதிக்கப்படுபவராகவும் இருந்துள்ளார். ஆயினும் குடும்பம் மற்றும் குழந்தைகளே புத்லிபாய்க்கு அதிக முன்னுரிமையாக இருந்தது. தனது குழந்தைகளை முழு அர்ப்பணிப்புடன் கவனித்துக்கொண்ட அர்ப்பணிப்பும், பக்தியும் மரியாதையும் உள்ள தாயாக அவர் விளங்கினார்,  
கடவுள் மீது அதிக பக்தி கொண்ட புத்திலிபாய், அன்றாட பூஜைகள் முடித்த பின்னரே உணவை அருந்துவார். தொடர்ந்து கோயிலுக்குச் சென்று கடவுளை வணங்குவார். மாதந்தோறும் வரும் ஏகாதசி திதி அன்று ஒரு வேளை உணவு மட்டும் அருந்துவார்.  
இந்துக்கள் புனிதமாகக் கருதும் நான்கு மாதங்களில், இறைவனிடம் மனமார்ந்த முழு ஈடுபாடுடையவராக பூஜைகள் செய்வதுடன், காலையில் சூரியனைப் பார்த்து வணங்கிய பின்னரே காலை உணவை உண்ணும் வழக்கத்தை தன் குழந்தைகளுடன் தானும் கடைப்பிடித்தவர்.
# வார்ப்புரு:விக்கித்திட்டம் 15/பயனர் அறிவிப்பு 2

<div>
<div>
<span>**போட்டியாளர்களுக்கான அறிவிப்பு...**
</span> <span>
- 👍 - **போட்டி** ஆரம்பமாகின்றது!
- <small>**📆 - மே 01, 2017, இலங்கை & இந்திய நேரம் காலை 05:30 முதல் (UTC:-00:00)** </small>
- ✒️ - இன்றே பங்குபற்றத் தொடங்குங்கள்!...
- ⏩ - விரிவாக்கிய கட்டுரைகளை <u>**இங்கு**</u> உடனுக்குடன் இற்றை செய்யுங்கள்!...
- 🎁 - அசத்தலாகப் பங்குபற்றி பரிசுகளையும் வெல்லுங்கள்!...</span>  
</div>
<div></div>
</div>
</div>
<div></div>
</div>
# ரமேஷ் பாலகிருஷ்ணன்

**ரமேஷ் பாலகிருஷ்ணன்** ஓர் இந்தியத் திரைப்பட இயக்குநர் ஆவார். தொலைக்காட்சித் தொடர்களையும் தயாரித்து வருகிறார். அஜித் குமார் நடித்த *பகைவன்*, சினேகா நடித்த *அது* உள்ளிட்ட திரைப்படங்களை இயக்கியுள்ளார்.
# ரமேஷ் பாலகிருஷ்ணன்

## வாழ்க்கைக் குறிப்பு

புதுயுகம் தொலைக்காட்சியில் ஒளிபரப்பாகும் மல்லி, சிம்ரன் நடித்த *அக்கினிப் பார்வை* உள்ளிட்ட தொலைக்காட்சித் தொடர்களைத் தயாரித்துள்ளார்.
# ரமேஷ் பாலகிருஷ்ணன்

## இயக்கிய திரைப்படங்கள்

| ஆண்டு | திரைப்படம் | குறிப்புகள் |
| --- | --- | --- |
| 1994 | *அதர்மம்* |  |
| 1997 | *பகைவன்* |  |
| 1997 | *தடயம்* |  |
| 2004 | *அது* | } |
# ஆபிரிக்க சாரணப் பிராந்தியம்

**ஆபிரிக்க சாரணப் பிராந்தியம்** (Africa Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 38 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 2,407,106 சாரணர்கள் அங்கம் வகிக்கின்றனர். இதன் தலைமையகம் கென்யாவில் உள்ள நைரோபியில் அமைந்துள்ளது
# ஆசிய பசுபிக் சாரணப் பிராந்தியம்

**ஆசிய பசுபிக் சாரணப் பிராந்தியம்** (Asia-Pacific_Scout_Region_(World_Organization_of_the_Scout_Movement)) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 25 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 30,829,142 சாரணர்கள் அங்கம் வகிக்கின்றனர். இதன் தலைமையகம் பிலிப்பீன்சு நாட்டின் மகாத்தி நகரில் அமைந்துள்ளது.
# மூவகை மொழிகள்

ஓர் எழுத்து, தனியாகவோ பல எழுத்துகள் தொடர்ந்தோ பொருள் தருவது சொல் எனப்படும். பதம், மொழி, கிளவி என்பன ஒருபொருள் தரும் பலசொற்கள்.
# மூவகை மொழிகள்

## மூவகை மொழிகள்

மொழி மூவகைப்படும். அவையாவன
1. தனிமொழி
1. தொடர்மொழி
1. பொதுமொழி
# மூவகை மொழிகள்

## மூவகை மொழிகள்

### தனிமொழி

ஒருசொல் தனித்து நின்று பொருளை உணர்த்துவது, தனிமொழி.  
**எ.கா:** வா, கண், செய்தான்
# மூவகை மொழிகள்

## மூவகை மொழிகள்

### தொடர்மொழி

இரண்டு அல்லது அதற்கு மேற்பட்ட சொற்கள் தொடர்ந்துவந்து பொருளை உணர்த்துவது தொடர்மொழி.  
**எ.கா:** படம் பார்த்தான்.
# மூவகை மொழிகள்

## மூவகை மொழிகள்

### பொதுமொழி

ஒருசொல் தனித்து நின்று ஒருபொருளையும், அச்சொல்லே பிரிந்து நின்று வேறு பொருளையும் தந்து, தனிமொழிக்கும் தொடர்மொழிக்கும் பொதுவாய் அமைவது, பொதுமொழி எனப்படும்.  
எ.கா: அந்தமான், பலகை, வைகை  
‘அந்தமான்’ என்பது ஒரு தீவையும், அச்சொல்லே அந்த+மான் எனப் பிரிந்து நின்று அந்த மான் (விலங்கு) என வேறு பொருளையும் தருகின்றது.
# மூவகை மொழிகள்

## நன்னூல் நூற்பா

ஒருமொழி ஒருபொருள நவாம் தொடர்மொழி  
பலபொரு ளனபொது இருமையும் ஏற்பன - நன்னூல், 260
# உரேசிய சாரணப் பிராந்தியம்

**உரேசிய சாரணப் பிராந்தியம்** (Eurasia_Scout_Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 9 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 23,299 சாரணர்கள் அங்கம் வகிக்கின்றனர். இதன் தலைமையகம் உக்ரேன் நாட்டின் குர்சுவ் நகரில் அமைந்துள்ளது.
# ஆனந்ததாண்டவபுரம்

**ஆனந்ததாண்டவபுரம்** (Ananthathandavapuram) தமிழ்நாட்டில் மயிலாடுதுறை மாவட்டத்தில் மயிலாடுதுறைக்கு அருகே வடக்கில் சுமார் 5 கி.மீ. தொலைவில் அமைந்துள்ள ஒரு கிராமமாகும்.  
2011 ஆம் ஆண்டு இந்திய மக்கள் தொகை கணக்கெடுப்பின்படி மொத்த மக்கள் தொகை 3587 ஆகும். இவர்களில் பெண்கள் 1852 பேரும் ஆண்கள் 1735 பேரும் உள்ளனர். இவ்வூரின் மொத்த பரப்பளவு 550.33 ஹெக்டேர். இவ்வூர் மயிலாடுதுறை சட்டமன்ற தொகுதிக்கு உட்படதாகும். நாடாளுமன்றத் தொகுதியும் மயிலாடுதுறையே.  
இவ்வூருக்கு மயிலாடுதுறையில் இருந்து நகரப் பேரூந்து வசதி உண்டு. மயிலாடுதுறை சென்னை இரயில்வே மார்கத்தில் இவ்வூர் அமைந்துள்ளதால் தொடர்வண்டி நிலையமும் உள்ளது. இவ்வூரில் சிவன் கோவில், பெருமாள் கோவில், மாரியம்மன்கோவில் மற்றும் சொக்காயி கோயில் என அழைக்கப்படும் ஆற்காடு அய்யனார் கோயிலும் உள்ளன. அதுமட்டுமல்லாமல் ஆற்காடு கிராமத்திலும் பழமை வாய்ந்த சிவன் கோயில் உள்ளது...
# ஆனந்ததாண்டவபுரம்

## இவ்வூரின் பெருமைகள்

தமிழில் கருநாடக இசைப் பாடல்களை இயற்றி நந்தனார் சரித்திரக் கீர்த்தனைகள் மூலம் புகழ்பெற்ற கோபாலகிருஷ்ண பாரதியார் இவ்வூரில் வசித்தவர். இவர் தனது நந்தன் வரலாற்றுக் கீர்த்தனைகளுக்கு மகாவித்வான் மீனாட்சி சுந்தரம் பிள்ளையிடம் பாயிரம் பெற்றார். இவரின் நினைவாக தமிழ் இசை நிகழ்ச்சிகள் ஒவ்வோராண்டும் சிவராத்தரி அன்று இவ்வூரில் நடத்தப்பட்டு வருகிறது.  
நவீன தமிழிலக்கியத்திற்கு அருந்தொண்டாற்றிய மணிக்கொடி இதழ்களில் முற்போக்கு சிறுகதைகளை எழுதிய ’மணிக்கொடி எழுத்தாளர்” ஆனை. சூ. குஞ்சிதபாதம் அவர்கள் இவ்வூரைச் சேர்ந்தவர்.
# தொகைச்சொல்

**தொகை** என்னும் சொல்லுக்கு குறிப்பிட்ட வகையினத்தைச் சுட்டும் பொதுச் சொல்லாகும். ஒரே வகையின் கீழ் அடங்கும் வரையறுக்கப்பட்ட சில சொற்களின் பொதுப்பெயர் **தொகைச் சொல்** எனப்படும்.  
சில தொகைச்சொற்கள் பின்வருமாறு:
| இருவினை | நல்வினை, தீவினை; தன்வினை, பிறவினை |  |
| --- | --- | --- |
| இருதிணை | உயர்திணை, அஃறிணை; அகத்திணை, புறத்திணை |  |
| முத்தமிழ் | இயற்றமிழ், இசைத்தமிழ், நாடகத்தமிழ் |  |
| முப்பால் | அறம், பொருள், இன்பம் |  |
| மூவிடம் | தன்மை, முன்னிலை, படர்க்கை |  |
| மூவேந்தர் | சேரன், சோழன், பாண்டியன் |  |
| நாற்றிசை | கிழக்கு, மேற்கு, தெற்கு, வடக்கு |  |
| நானிலம் | குறிஞ்சி, முல்லை, மருதம், நெய்தல் |  |
| ஐந்திணை | குறிஞ்சி, முல்லை, மருதம், நெய்தல், பாலை |  |
| ஐம்பால் | ஆண், பெண், பலர், ஒன்றன், பலவின் |  |
| முக்கொடி | வில் அம்பு, மீன், புலி |  |
| நான்மறை | இரிக், யசூர், சாம, அதர்வண |  |
| ஐம்பொறி | மெய், வாய், மூக்கு, கண், செவி | } |
# தொகைச்சொல்

### ஆதாரம்

1. தமிழ்நாடு பாடநூல் கழகம் வெளியிட்டுள்ள பத்தாம் வகுப்பு சமச்சீர்க் கல்வி தமிழ்ப் பாடநூல். பக்க எண்: 52
1. தமிழ் இணையக் கல்விக் கழக பக்கச் செய்தி (தொல்காப்பியம்)
1. தமிழ்மொழி.வலை வலைப்பூ பக்கம் (வெளி இணைப்பு)
# தன்பாத் சந்திப்பு தொடருந்து நிலையம்

**தன்பாத் சந்திப்பு**, இந்திய மாநிலமான ஜார்க்கண்டின் தன்பாத் மாவட்டத்தில் உள்ள தன்பாத்தில் உள்ளது. இங்கு கிட்டத்தட்ட 100 தொடருந்துகள் நின்று செல்கின்றன. ஒவ்வொரு நாளும் ஒரு லட்சத்துக்கும் அதிகமான மக்கள் வந்து செல்கின்றனர். இங்கிருந்து கொல்கத்தா, மும்பை, தில்லி, சென்னை, அகமதாபாத், ஹைதரபாத், கொச்சி, இந்தோர், போபால், குவாலியர், ஜபல்பூர், செய்ப்பூர், நாக்பூர், புனே, குவகாத்தி, ஜம்சேத்பூர், டால்டன்கஞ்சு உள்ளிட்ட நகரங்களுக்கு தொடருந்துகள் இயக்கப்படுகின்றன.
# அமெரிக்க சாரணப் பிராந்தியம்

**அமெரிக்க சாரணப் பிராந்தியம்** (Inter-american Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 34 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 3,949,362 சாரணர்கள் அங்கம் வகிக்கின்றனர். இதன் தலைமையகம் பனாமா நாட்டின் சியுடாட் டெல் சபர் நகரில் அமைந்துள்ளது.
# ஐரோப்பிய சாரணப் பிராந்தியம்

**ஐரோப்பிய சாரணப் பிராந்தியம்** (European Scout Region) என்பது உலக சாரணர் சம்மேளனத்தின் ஆறு பிராந்தியங்களில் ஒன்றாகும். இது 40 நாடுகளைச் சேர்ந்த தேசிய சாரணர் சங்கங்களை உள்ளடக்கியுள்ளது. இதில் அண்ணளவாக 1,761,415 சாரணர்கள் அங்கம் வகிக்கின்றனர். இதன் தலைமையகம் சுவிசர்லாந்து நாட்டின் ஜெனீவா நகரில் அமைந்துள்ளது.
# தேசிய சாரணர் சங்கம்

**தேசிய சாரணர் சங்கம்** (National Scout Organizations) என்பது உலக சாரணர் சம்மேளனத்தில் அங்கம் வகிக்கும் ஓர் நாட்டைப் பிரதிபலிக்கும் சங்கம் ஆகும். இவ்வாறான சங்கங்கள் தத்தமது நாட்டினுடைய சாரணிய செயற்பாடுகளை நிர்வகித்து, நடைமுறைப்படுத்துகின்றன. இவ்வாறான 164 தேசிய சாரணர் சங்கங்கள் உலகம் முழுவதும் காணப்படுகின்றன. இவற்றுள் 130 நாடுகள் ஆண் சாரணர்களுக்கெனவும், 34 நாடுகள் பெண் சாரணர்களுக்கெனவும் செயற்படுகின்றன.<ref name="தேசிய சாரணர் சங்கம்"> அண்மையில் தேசிய சாரணர் சங்கமொன்றை உருவாக்கிய நாடு மியான்மார் ஆகும். <ref name="தேசிய சாரணர் சங்கம்">
# ராஜ்குமார் சுக்லா

**ராஜ்குமார் சுக்லா** 1875 ஆம் ஆண்டு பீகாரின் முர்லி பீத்வார்வா கிராமத்தில் (சாம்பியா, மேற்கு சம்பரன்) பிறந்தார். சுதந்திர இந்தியாவுக்கான போராட்டத்தின் போது மகாத்மா காந்தியுடன் இணைந்து செயல்பட்ட புகழ்பெற்ற இந்திய கிராமவாசி ஆவார். தென்னாப்பிரிக்காவிலிருந்து திரும்பிய பிறகு காந்தியடிகளின் முதல் அரசியல் போராட்டமான சம்பாரண் விவசாயிகளின் உரிமைகளுக்கான போராட்டத்திற்கு அவரை அந்த இடத்துக்கு வற்புறுத்தி அழைத்துச் சென்றுவர் இந்த போராட்டமானது இந்திய விடுதலைப் போராட்டத்தில் ஒரு திருப்புமுகமாக இருந்தது.
# ராஜ்குமார் சுக்லா

## வரலாறு

ராஜ்குமார் சுக்லாவுக்கு 5 ஏக்கர் நிலம் இருந்தது. அப்பகுதியின் மற்ற விவசாயிகளைப் போல அவரும் அவுரி பயிர் வைக்குமாறு அதிகாரவர்கத்தால் கட்டாயப்படுத்தப்பட்டார். இந்தக் கட்டாயச் சாகுபடிக்கு எதிராக விவசாயிகளைத் திரட்டும் முயற்சியில் ஷேக் குலாம் என்ற உள்ளூர் நண்பருடன் ஈடுபட்டார். மாவட்ட ஆட்சியருக்கு மனுக்களை அனுப்பிப் பார்த்தார். வேலைநிறுத்தத்துக்குக் கூட ஏற்பாடுகளைச் செய்தார். இதையடுத்து, அவுரி சாகுபடியாளர்களை பிரித்தானிய அரசு ஏவிய போலீஸ்காரர்களும், தோட்ட அதிபர்களும் சேர்ந்து தாக்கினர். தோட்ட அதிபர்களுக்கு எதிராக சுக்லா வழக்கு தொடர, இதற்கு பாட்னா வழக்கறிஞர்கள் உதவ முன்வந்தனர். ஐரோப்பிய மேலாளர் ஒருவருடன் சச்சரவில் ஈடுபட்டதற்காக 1914 இல் சுக்லாவைச் சில காலம் சிறையில் அடைத்தது பிரித்தானிய அரசு. முதல் உலகப் போர் சமயத்தின்போது, அவுரிக்குத் தேவை அதிகமானதால், அதிக பரப்பளவில் அவுரி சாகுபடி செய்யுமாறு விவசாயிகள் கட்டாயப்படுத்தப்பட்டனர். கான்பூரிலிருந்து வெளிவந்த ‘பிரதாப்’ என்ற இந்தி செய்தித்தாளில் அவ்வப்போது இதைக் கண்டித்து கட்டுரைகள் எழுதிவந்தார் சுக்லா. அப்பத்திரிக்கையின் ஆசிரியரான கணேஷ் சங்கர் வித்யார்த்தி தென்னாப்பிரிக்காவில் கொத்தடிமைகளாக நடத்தப்பட்ட தொழிலாளர்களுக்காக அந்நாட்டு அரசுக்கு எதிராக காந்தியடிகள் போராடிய விவரத்தை தெரிவித்தார்.  
1916 திசம்பரில் லக்னோவில் நடந்த காங்கிரஸ் மாநாட்டில் பாட்னா வழக்கறிஞர்கள் பிரஜ்கிஷோர் பிரசாத், ராஜேந்திர பிரசாத் ஆகியோருடன் சுக்லாவும் கலந்துகொண்டார். அவுரி சாகுபடியாளர்களின் பிரச்சினைகளைப் பற்றி மாநாட்டுக்கு வந்திருந்த தலைவர்களான பால கங்காதர திலகர், மதன்மோகன் மாளவியா ஆகியோரிடம் எடுத்துரைத்தனர். நாட்டின் சுதந்திரத்துக்காக நடத்தும் போராட்டத்தை அது திசைதிருப்பிவிடும் என்று கருதி அவ்விருவரும் அந்தப் பிரச்சினையில் ஆர்வம் செலுத்தத் தயங்கினர்.
இருந்தாலும், பிகாரில் அவுரி சாகுபடியை மேற்கொள்ளுமாறு விவசாயிகள் கட்டாயப்படுத்தப்படுவதைக் கண்டிக்கும் ஒரு தீர்மானம் மாநாட்டில் நிறைவேற்றப்பட்டது.  
இந்தத் தீர்மானத்தின் மீது பேச வேண்டும் என்று காந்திஜிக்கு வேண்டுகோள் விடுத்தனர். இந்த விவகாரம் குறித்து முழுதாக ஏதும் தெரியாமல் பேச முடியாது என்று அவர் மறுத்துவிட்டார். அதற்குப் பிறகு ராஜ்குமார் சுக்லா, காந்திஜியிடம் சென்று, ஒரு முறை சம்பாரணுக்கு வந்து விவசாயிகளின் நிலைமையை நேரில் ஆராயுமாறு வேண்டுகோள் விடுத்தார். இக்கோரிக்கையை இப்போது தன்னால் ஏற்க முடியாது என்று காந்திஜி மறுத்துவிட்டார். அவருடைய உதவியைப் பெறுவதில் விடாப்பிடியாக முயற்சிகளை மேற்கொண்டார் சுக்லா.
# ராஜ்குமார் சுக்லா

## சாந்தாரில் காந்தி

காந்தி 1917 ஏப்ரல் மாத இரண்டாவது வாரத்தில் தன் தேசியவாத சகாக்களான இராசேந்திர பிரசாத், அனுகுரா நாராயண் சின்ஹா, ப்ராஜ்கிஷோர் பிரசாத் ஆகியோருடன் சாம்பரன் வந்தார் இதன்பிறகு சம்பரன் சத்தியாக்கிரகம் துவங்கியது.  
இவரது 125 வது பிறந்த நாளை நினைவுகூரும் வகையில், 2000 ஆம் ஆண்டில் அஞ்சல்துறை அஞ்சல் தலையை வெளியிட்டது.
# ராஜ்குமார் சுக்லா

## இதையும் காண்க

சம்பரண் மற்றும் கேடா சத்தியாகிரகங்கள்
# பங்களாதேஸ் சாரணர் சங்கம்

**பங்களாதேஸ் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 1,474,460 சாரணர்கள் அங்கம் வகிக்கின்றனர். இது 1972 இல் நிறுவப்பட்டது.
# பூட்டான் சாரணர் சங்கம்

**பூட்டான் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 18,170 சாரணர்கள் அங்கம் வகிக்கின்றனர். இது 1970இல் நிறுவப்பட்டது.
# புரூணை சாரணர் சங்கம்

**புரூணை சாரணர் சங்கம்** என்பது புரூணையின் தேசிய சாரணர் சங்கம் ஆகும். இது உலக சாரணர் அமைப்பில் அங்கம் வகிக்கும் 164 தேசிய சாரணர் சங்கங்களில் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 2,086 சாரணர்கள் அங்கம் வகிக்கின்றனர். 1933இல் இது நிறுவப்பட்டது.
# கம்போடியா சாரணர் சங்கம்

**கம்போடியா சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 5,404 சாரணர்கள் அங்கம் வகிக்கின்றனர்.
இது 2005 இல் நிறுவப்பட்டது. உலக சாரணர் சம்மேளனத்தில் இது 2008இல் இணைந்துகொண்டது.
# இந்தியாவில் காபி உற்பத்தி

**இந்தியாவில் காபி உற்பத்தி** என்பது தென் இந்திய மாநிலங்களின் மலைத் தொடர்ப் பகுதிகளிலேயே மிகுதியாக உற்பத்தி செய்யப்படுகிறது.இந்தியாவின் மொத்த 8200 டன் காபி உற்பத்தியில் கர்நாடகம் 71%, கேரளம் 21%, தமிழகத்தில் 5% உற்பத்தி செய்யப்படுகிறது. இந்திய மலை சாரல்களில் நிழலில் விளையும் இந்திய காபி கொட்டைகளின் தரமானது உலகின் வேறு பகுதிகளில் நேரடி சூரிய ஒளியில் விளையும் காபி கொட்டைகளின் தரத்தை விட சிறந்ததாக கருதப்படுகிறது.. ஏழு என்ற எண் இசுலாமிய மார்க்கத்தில் புனிதமாக கருதப்பட்டதால் அது ஆன்மிகச் செயலாக கருதப்படும் என்ற நம்பிக்கையின் அடிப்படையில் ஏழு விதைகளை கொண்டு வந்தார். பின் கர்காடாகவில் உள்ள சந்திரகிரி மலைத்தொடர்களில் அதைப் பயிரிட்டார். தற்போது இம்மலைப் பகுதிகள் அவரின் நினைவாக பாபா புடின் மலை என்று அழைக்கப்படுகிறது.  
பாபா புதினின் முதல் நடவிற்கு பின் 1670 ல் முறையான பயிரிடுதலானது இந்தியாவில் துவங்கியது. பின்னர் காபி பயிரிடுதல் கேரளாவின் வயநாடு மற்றும் தமிழ்நாட்டின் சேர்வராயன், நீலகிரி மலைகளில் பரவியது. பிரித்தானிய அரசாங்கம் பெருமளவு காப்பியை இங்கிலாந்திற்கு ஏற்றுமதி செய்ததின் விளைவால் காப்பி உற்பத்தி பெருமளவில் வளர்ந்தது.  
1898 ல் ப்ரோடி என்ற பிரித்தானியரின் முயற்சியால் ஆந்திராவின் கிழக்கு கோதாவரி மாவட்டத்தில் அரக்கு சமவெளிப் பகுதிகளில் பரவியது.  
இந்தியாவின் காபி உற்பத்தியில் கர்நாடகா, கேரளா மற்றும் தமிழ்நாடு ஆகிய மாநிலங்கள் 98% உற்பத்தியினை செய்கின்றன. 2005-2006 ல் இந்தியா 2 லட்சம் கிலோ கிராம் காப்பி விதைகளை ஏற்றுமதி செய்துள்ளது. அராபிக்கா என்ற காபி விதையே இந்தியாவின் அபிமான வகையாக இருந்து கடந்த பத்தாண்டுகளாக ரோபஸ்டா என்ற வகை பிரபலமடைந்ததுள்ளது.
# இந்தியாவில் காபி உற்பத்தி

## தமிழ் நாட்டில் காப்பி சாகுபடி பரப்பு விபரம்

தமிழ்நாட்டில் ஒரு லட்சம் ஏக்கர் வரை காபி பயிரிடப்பட்டுள்ளது. 17880 விவசாயிகள் காபி பயிரிட்டுள்ளனர். காபி விவசாயிகளில் 98 சதவீதம் பேர் சிறு விவசாயிகள். ஐந்து ஏக்கர் வரை காப்பி தோட்டம் உள்ளவர்கள் 14112 விவ சாயிகள், 5 முதல் 10 ஏக்கர் வரை காப்பி தோட்டம் வைத்துள்ளவர்கள் 2336 விவ சாயிகள் உள்ளனர். தமிழ்நாட்டில் 2017-18ல் 21400 டன்கள் காபி உற்பத்தியாகி உள்ளது. இது நாட்டின் மொத்த உற்பத்தி யில் 5.8 சதவீதம் மட்டுமே.  
| இடம் | ஹெக்டேர் |  |
| --- | --- | --- |
| திண்டுக்கல் மாவட்டம் , கொடைக்கானல் | 13436 |  |
| நீலகிரி மாவட்டம் | 8330 |  |
| சேலம் மாவட்டம் ஏற்காடு, கருமந்துறை | 6600 |  |
| தேனி மாவட்டம் போடி, பெரியகுளம் | 3758 |  |
| திருப்பூர் வால்பாறை | 2808 |  |
| நாமக்கல் கொல்லிமலை | 4935 |  |
| '''மொத்தம் | 39867''' | } |
# தாய்வான் சாரணர் சங்கம்

**தாய்வான் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 49,457 சாரணர்கள் அங்கம் வகிக்கின்றனர்.
# பிஜி சாரணர் சங்கம்

**பிஜி சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 3,926 சாரணர்கள் அங்கம் வகிக்கின்றனர்.
# வேதரத்தினம் பிள்ளை

**சர்தார் வேதரத்தினம் பிள்ளை** (Sardar Vedaratnam Pillai) (25 பிப்ரவரி 1897 – 24 ஆகஸ்டு 1961) இந்திய விடுதலை இயக்க வீரரும், இந்திய தேசிய காங்கிரசு கட்சியின் தலைவர்களில் ஒருவரும், கொடைவள்ளலும் ஆவார். 14 ஆண்டுகள் சென்னை மாகாணச் சட்டமன்ற உறுப்பினராக செயல்பட்டவர்.  
பிரித்தானிய இந்திய அரசின் உத்தரவை மீறி, இராஜாஜி தலைமையில் 30 ஏப்ரல் 1930 அன்று நடைபெற்ற வேதாரண்யம் உப்புச் சத்தியாகிரகப் போராட்டத்தில் கலந்து கொண்டவர்களுக்கு சர்தார் வேதரத்தினம் பிள்ளை பெருமளவில் உதவியதால் ஆறு மாத சிறை தண்டனைக்கு ஆளானவர்.  
வேதாரண்யம் உப்புச் சத்தியாக்கிரகப் போராட்டத்தில் வேதரத்தினம் பிள்ளை ஆற்றிய அளப்பரிய பங்கினைப் பாராட்டி, 1931-ஆம் ஆண்டில், திருநெல்வேலியில் நடந்த பொதுக்கூட்டத்தில் **சர்தார்** (தலைவர்) எனும் பட்டமளித்து மரியாதை செய்யப்பட்டார்.  
1946-இல் வேதாரண்யத்தில் கஸ்தூரிபாய் காந்தி கன்யா குருகுலம் எனும் கிராமிய மகளிர் மேம்பாட்டுத் தொண்டு நிறுவனத்தை தொடங்கினார். இத்தொண்டு நிறுவனத்தின் ஆதரவற்றோர் இல்லம், கைவிடப்பட்ட பெண் குழந்தைகளுக்கு உணவு, உடை, இருப்பிடம், கல்வி வழங்கி வருகிறது.  
மகாத்மா காந்தி அறிவித்த பல்வேறு போராட்டங்களில் பங்கேற்று பலமுறை சிறை சென்றவர் தியாகி வேதரத்னம் பிள்ளை. இவரது தியாகத்தை உலகுக்கு உணர்த்தும் விதமாக இந்திய அரசு கடந்த பிப்ரவரி 25, 1998 அன்று இரண்டு ரூபாய் நினைவு **அஞ்சல் தலை** மற்றும் **அஞ்சல் உறை** வெளியிட்டு பெருமைப்படுத்தியது.
# வேதரத்தினம் பிள்ளை

## இதனையும் காண்க

- வேதாரண்யம் உப்புச் சத்தியாகிரகம்
# ஹொங்கொங் சாரணர் சங்கம்

**ஹொங்கொங் சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 95,877 சாரணர்கள் அங்கம் வகிக்கின்றனர்.
# பாரத சாரண சாரணியர் இயக்கம்

**பாரத சாரண சாரணிய இயக்கம்** (The Bharat Scouts and Guides) என்பது ஒரு தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 5,410,492 சாரணர்கள் அங்கம் வகிக்கின்றனர். 1909 இல் இந்தியாவில் சாரணியம் நிறுவப்பட்டது. இது 1938 இல் உலக சாரணர் சம்மேளனத்தில் அங்கத்துவம் பெற்றது. பெண் சாரணியம் 1911 இல் இந்தியாவில் ஆரம்பமானது. சாரணர்களுக்கான உயரிய விருது இராட்டிரபதி சாரண விருது ஆகும்.
# கிரிபட்டி சாரணர் சங்கம்

**கிரிபட்டி சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 1,333 சாரணர்கள் அங்கம் வகிக்கின்றனர். இது 1993 இல் நிறுவப்பட்டது.
# வேதாரண்யம் உப்புச் சத்தியாகிரகம்

தலைமையிலான வேதாரண்யம் உப்புச் சத்தியாகிரகப் போராட்டக் குழுவினர், நாள் 13 ஏப்ரல் 1930]]  
பிரித்தானிய இந்திய அரசு இந்தியர்கள் மீது விதித்த உப்பு உற்பத்தி வரியை எதிர்த்து, மகாத்மா காந்தி தண்டியில் நடத்திய உப்புச் சத்தியாகிரகம் போன்று, தமிழ்நாட்டின் வேதாரண்யக் கடலில் உப்பு அள்ளும் போராட்டமாக 13 ஏப்ரல் 1930 அன்று **வேதாரண்யம் உப்புச் சத்தியாகிரகம்** நடைபெற்றது.  
இராஜாஜி தலைமையில் வேதாரண்யத்தில், நடைபெற்ற உப்புச் சத்தியாகிரகப் போராட்டத்தில் ஏ. என். சிவராமன், ஜி. ராமசந்திரன், துரைசாமி, கல்கி சதாசிவம், கோயம்புத்தூர் இராஜூ, ஜி. கே. சுந்தரம், ஓ. வி. அழகேசன், ரா. வெங்கட்ராமன், மட்டப்பாறை வெங்கட்ட ராமையா முதலிய தலைவர்கள் கலந்து கொண்டனர். **சர்தார்** வேதரத்தினம் பிள்ளை போராட்டக் குழுவினர்களுக்கு அனைத்து வகைகளிலும் உதவினார். இப்போராட்டத்தின் விளைவாக சர்தார் வேதரத்தினம் பிள்ளை, இராஜாஜி உட்பட பலர் கைதாகி ஆறுமாத சிறைத்தண்டனை அனுபவித்தனர்.
# வேதாரண்யம் உப்புச் சத்தியாகிரகம்

## நினைவுச் சின்னங்கள்

வேதாரண்யம் வடக்கு வீதியில் உப்பு சத்தியாகிரக நினைவுக் கட்டிடம், வேதாரண்யம் மேலவீதியில் இராஜாஜி தலைமையில் போராட்ட குழுவினர் தங்கியிருந்த இடத்தில் அமைக்கப்பட்டுள்ள இராஜாஜி நினைவுப் பூங்கா, இராஜாஜி சிறை வைக்கப்பட்டிருந்த உப்புத்துறைக்கு சொந்தமான கட்டிடத்தில் உள்ள சிறை ஆகியவைகள் வேதாரண்யம் உப்பு சத்தியாகிரகப் போராட்டத்தை நினைவு கூறும் வகையில் நினைவுச் சின்னங்களாக உள்ளது. இராஜாஜி உப்பு அள்ளிய இடத்தில் நினைவுத் தூண் அமைக்கப்பட்டுள்ளது.
# வேதாரண்யம் உப்புச் சத்தியாகிரகம்

## இதனையும் காண்க

- சர்தார் வேதரத்தினம் பிள்ளை
# இந்தோனேசிய சாரணர் சங்கம்

**இந்தோனேசிய சாரணர் சங்கம்** என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 49,457 சாரணர்கள் அங்கம் வகிக்கின்றனர். 1912இல் இது நிறுவப்பட்டது.
# விக்கிப்பீடியா:விக்கிமீடியா வியூகம் 2017/Suggestions

## Universal Knowledge - Building on Free and Open Knowledge

### Going beyond text

- Making Wikimedia Commons a prime destination for knowledge discovery
::* Open Maps
::* Open Data
::* Video/Audio
::* Images
::* Access to Journal Articles
::* Augmented Information Systems
- Accelerate GLAM and Open Heritage intiatives
# விக்கிப்பீடியா:விக்கிமீடியா வியூகம் 2017/Suggestions

## Universal Knowledge - Building on Free and Open Knowledge

### Knowledge Gaps - Indigenous Knowledge/Non-textual knowledge

- Documenting and sharing indigenous knowledge, knowledge from marginalized communities
- Going beyond the printed text for citations, verification
# விக்கிப்பீடியா:விக்கிமீடியா வியூகம் 2017/Suggestions

## Universal Knowledge - Building on Free and Open Knowledge

### Documentation, Digital Preservation and Access

- Wikimedia as a platform for language preservation and access
- Wikimedia as a platform for knowledge systems preservation and access
# விக்கிப்பீடியா:விக்கிமீடியா வியூகம் 2017/Suggestions

## Universal Knowledge - Building on Free and Open Knowledge

### Realizing the potential of Linked Data

- Enabling everyday use of WikiData/Dbpedia
- A wiki url for each unit of knowledge
- Interlinking with other Linked Data sources
# விக்கிப்பீடியா:விக்கிமீடியா வியூகம் 2017/Suggestions

## Universal Knowledge - Building on Free and Open Knowledge

### Develop/Integrate Content

- Integrate the large body of public domain knowledge such as Tamil Encyclopedias properly into Wikimedia platforms
# விக்கிப்பீடியா:விக்கிமீடியா வியூகம் 2017/Suggestions

## Universal Access - Bridging the Digital Divide, Enhancing Digital Literacy

- Providing physical infrastructure (i.e: low cost access devices) to access knowledge
- Collaborate with organizations that work to provide free or cheap internet access
- Offline Access mechanisms (CDs, books) is essential to reach Global South communities
- Design for the 99% - Consider the access and usage conditions of the majority of global users when designing Wikimedia platforms
# விக்கிப்பீடியா:விக்கிமீடியா வியூகம் 2017/Suggestions

## Strengthening and Supporting the Community

### Diversity as a driver

- Enabling Diversity as a strategy for growth, innovation and sustainability
# விக்கிப்பீடியா:விக்கிமீடியா வியூகம் 2017/Suggestions

## Strengthening and Supporting the Community

### Build user capacity

- tutorial sessions and webinars for basic computing, image processing, article writing, improving language skills, researching for references, copyright education for wikipedians with various levels of experience
- work on projects to improve computer literacy among subject experts like professors
# விக்கிப்பீடியா:விக்கிமீடியா வியூகம் 2017/Suggestions

## Strengthening and Supporting the Community

### Shared physical infrastructure

- Provide access to computers, cameras/camcorders, scanners, training materials that can be shared by user communities, specially in Global South
# விக்கிப்பீடியா:விக்கிமீடியா வியூகம் 2017/Suggestions

## Strengthening and Supporting the Community

### Friendlier spaces, safer communities

- Zero tolerance for censorship, threats
- Provide support for users under threat
# விக்கிப்பீடியா:விக்கிமீடியா வியூகம் 2017/Suggestions

## Strengthening and Supporting the Community

### Support and work with FOSS, Open Knowledge, Open Access organizations

- Reduce effort duplication with working more closely with organizations and movements aligned with Wikimedia principles, values and goals
# விக்கிப்பீடியா:விக்கிமீடியா வியூகம் 2017/Suggestions

## Language Tools

- Multi-Language Real Time Machine Translation
- Vocabulary Assistance - Real time look up of words
- Enhance FOSS OCR
- Wikidata for Tamil Wikipedia and other Indian Wikipedias
::* Develop tools to extract data about books, movies, events, etc so the data will be structured and linked; this can be used in multiple platforms/projects and would eliminate redundant work
# அரசு மணிமேகலை

**அரசு மணிமேகலை** (செப்டம்பர் 9, 1945 - ஆகத்து 5, 2001) தமிழிலக்கியத்தில் பன்முகச் சிந்தனைகளோடு கவிதைகள், சிறுகதைகள், புதினங்கள், சிறுவர் சிறுகதைகள் போன்ற படைப்புகள் பல தந்தவர்.
# அரசு மணிமேகலை

## பிறப்பும், இளமையும்

காஞ்சிபுரத்தில் 09.9.1945 இல் ரத்தினசாமி, ராஜாகண்ணம்மாளுக்கு மகளாகப் பிறந்தவர். தமிழிலக்கியத்தில் முதுகலைப் பட்டமும், முனைவர் பட்டமும் பெற்ற இவர் கல்லூரிப் பேராசிரியராகப் பணிபுரிந்துள்ளார். அதோடு மட்டுமின்றி திரைப்படத் தணிக்கைக்குழு உறுப்பினராகவும், தமிழ் வளர்ச்சித் துறை திட்டக்குழு உறுப்பினராகவும் செயலாற்றியுள்ளார். இரண்டாவது உலகத் தமிழ்மாநாட்டின் போது மாநாட்டுமலர்த் தயாரிக்கும் பணியில் ஈடுபட்டு சிறப்பாகச் செயலாற்றியவர்.
# அரசு மணிமேகலை

## சிறப்புகள்

எழுத்தாளர், பேராசிரியர், சொற்பொழிவாளர், வானொலி- தொலைக்காட்சி நிகழ்ச்சிகளில் பங்கேற்று சிறந்தவர். திரைப்படக் கதை வசனம், பாடல்கள் எழுதிப் புகழ்பெற்றவர். பாரதியார், சென்னைப் பல்கலைக்கழகங்களில் இவரது படைப்புகள் பாடமாக வைக்கப்பட்டுள்ளன.
# அரசு மணிமேகலை

## படைப்புகள்

இவர் எழுதிய நூல்கள் மொத்தம் 54. இவரது முதற்கவிதை 1980 இல் வெளிவந்தது.
# அரசு மணிமேகலை

## படைப்புகள்

### கவிதை நூல்கள்

1. ஒரு வானம்பாடி வாய்திறக்கிறது
1. மழலைப் பூக்கள்
1. வெளிச்ச மின்னல்கள்
# அரசு மணிமேகலை

## படைப்புகள்

### கட்டுரை நூல்கள்

1. பெரியார் சிந்தனையில் பெண்கள்
1. கவிதைக் கதிரவன் தாகூர்
1. நாடும் வீடும் நலம் பெற
1. தமிழகத்து மும்மணிகள்
# அரசு மணிமேகலை

## படைப்புகள்

### சிறுகதைத் தொகுப்புகள்

1. நிஜங்களும் நிழல்களும்
1. புல்லைத் தின்னும் புலிகள்
1. மூன்று கால் மனிதர்கள்
1. வசந்தம் வந்தது
# அரசு மணிமேகலை

## படைப்புகள்

### புதினங்கள்

1. கனவு சுமக்கும் கண்கள்
1. தீக்குளிக்காத கீதைகள்
1. என்றும் தொடரும் பயணம்
# அரசு மணிமேகலை

## படைப்புகள்

### சிறுவர் நூல்கள்

1. சிறுவனும் சிங்கக் குட்டியும்
1. முயன்றால் முன்னேறலாம்
1. வானத்தை வளைப்போம்  
உள்ளிட்ட பல நூல்களை எழுதியுள்ளார்.
# அரசு மணிமேகலை

## விருதுகள்

பாவேந்தர் விருது, கலைமாமணி, ஜான்சிராணி, வேலு நாச்சியார், அருந்தமிழ்த் தென்றல் போன்ற ஐந்து விருதுகளைப் பெற்றுள்ளார். தமிழக அரசு, குழந்தை எழுத்தாளர் சங்கம், பிரான்சு தமிழ்ச்சங்கம், ஆனந்தவிகடன், கலைமகள் உள்ளிட்ட பல்வேறு துறைகளைச் சார்ந்த பரிசுகளையும் பெற்றுள்ளார்.
# அரசு மணிமேகலை

## மறைவு

தமிழ் எழுத்துலகில் பல சாதனைகள் படைத்த அரசு. மணிமேகலை 05.8.2001 அன்று காலமானார்.
# அரசு மணிமேகலை

## மேற்கோள்களும் உசாத்துணைகளும்

- ப. முத்துக்குமாரசுவாமி இருபதாம் நூற்றாண்டின் 100 தமிழ்க்கவிஞர்கள்- பழனியப்பா பிரதர்ஸ்.
# அலெப்போ தற்கொலை வாகனத் தாக்குதல் 2017

சிரியா நாட்டின் அலெப்போ நகரில் 15 ஆப்ரல் 2017 அன்று தற்கொலை வாகனத் தாக்குதல் நடத்தப்பட்டது. பேருந்து மீது இத்தாக்குதல் நடத்தப்பட்டபோது பொதுமக்கள் 126 பேர் கொல்லப்பட்டனர். இதில் 70 பேர் குழந்தைகளாவர். சண்டைப்பகுதியில் உள்ள பொதுமக்களை உடன்படிக்கையின்படி பேருந்து மூலம் வெளியேற்றும்போது இத்தாக்குதல் நடத்தப்பட்டது. *ரஷிதீன்* மாவட்டத்தில் உள்ளூர் நேரப்படி 15:30 மணிக்கு, காயமடைந்த அகதிகளை வெளியேற்றும் பேருந்தானது சோதனைச் சாவடியில் நிறுத்தி வைக்கப்பட்டிருந்தபோது மகிழுந்து ஒன்றைத் தற்கொலை வாகனமாகப் பயன்படுத்தி பேருந்து மீது தாக்குதல் நடத்தப்பட்டது. இத்தாக்குதல் காரணமாக பொதுமக்களை அப்பகுதியிலிருந்து வெளியேற்றும் நடவடிக்கை உடனடியாக நிறுத்தப்பட்டது. பின்னர் 19 ஏப்ரல் 2017 அன்று பலத்த பாதுகாப்பினூடே மீண்டும் மக்களை வெளியேற்றும் நடவடிக்கை தொடங்கியது. தாக்குதலுக்கு மூன்று நாட்களுக்குப் பின்னர் ஐக்கிய நாடுகள் சபை இத்தாக்குதல் போர்க் குற்றம் என கண்டனம் தெரிவித்தது. மேலும் இது தொடர்பாக விசாரணை நடத்தப்படும் என்றும் அறிவித்தது. இத்தாக்குதலுக்கு எவரும் பொறுப்பேற்கவில்லை. தாக்குதல் நடத்தப்பட்டப் பகுதி மக்கள் ஆக்கிரமிப்பு கிளர்ச்சியாளர்களுக்கு ஆதரவளிக்காமல் அரசுக்கு ஆதரவளிப்பவர்களாக இருந்தபடியால் இத்தாக்குதலைக் கிளர்ச்சியாளர்கள் நடத்தியிருக்கலாம் என *சிரியா*வின் தொலைக்காட்சிகள் செய்தி வெளியிட்டன, மேலும் எதிர்க்கட்சிகள், சிரியா அரசு கான் ஷேய்குன் இரசாயனத் தாக்குதல் நிகழ்விலிருந்து மக்கள் கவனத்தைத் திசைதிருப்பும் பொருட்டு இத்தாக்குதலை நடத்தியிருக்கலாம் எனக் கருத்து தெரிவித்தன.
# ராம் சந்திர சட்டர்ஜி

**ராம் சந்திர சட்டர்ஜி** (*Ram Chandra Chatterjee*) ஒரு கழைக்கூத்தாளர், உடற்பயிற்சியாளர், பலூன் பறப்பாளர், வான்குடை பறப்பாளர் மற்றும் தேசபக்தர் ஆவார். முதன்முதலில் ஆகாயத்தில் பலூனில் பறந்த முதல் இந்தியரும் இவர் தான். இவர் கொல்கத்தாவை சேர்ந்தவர். இவரது ஆரம்ப காலத்தில் சாகசங்களைச் செய்து வந்தார். மாபெரும் ஐக்கிய இந்திய சாகச நிறுவனத்தின் (Great United Indian Circus Company) இயக்குநராக காலப்போக்கில் ஆனார். அது மட்டுமல்ல இவர் உடற்பயிற்சி (ஜிம்னாஸ்டிக்) ஆசிரியராகப் பணியாற்றினார். இறுதியாக இவர் பலூனில் பறந்து சாகசம் புரிந்த சமயத்தில் அந்த பலூன் ஒரு மலையின் மீதிருந்த பெரிய பாறையில் மோதி விபத்துக்கு உள்ளானது. உடனடியாக மருத்துவமனைக்கு எடுத்துச் செல்லப்பட்டு சிகிச்சை பலனின்றி 9 ஆகஸ்ட் 1892 ஆம் ஆண்டு உயிர் இழந்தார்.
# ஆர்ட்டெமிசு

**ஆர்ட்டெமிசு** என்பவர் கிரேக்கப் பழங்கதைகளில் கூறப்படும் ஒரு பெண் கடவுள் ஆவார். இவர் சியுசு மற்றும் லெடோ ஆகியோரின் மகள் ஆவார். இவருக்கு இணையான ரோம கடவுள் டயானா. இவரது சகோதரர் கதிரவ கடவுள் அப்பல்லோ ஆவார். இவர் வேட்டை, காட்டு விலங்குகள், கன்னித்தன்மை, குழந்தைப்பிறப்பு, நிலவு ஆகியவற்றின் கடவுளாகத் திகழ்கிறார். இவர் பெரும்பாலும் கையில் வில் மற்றும் அம்பு ஏந்திய வேட்டைக்காரியாக சித்தரிக்கப்படுகிறார். பெண்மான் மற்றும் சைப்ரசு மரம் ஆகிய இரண்டும் இவருக்கு புனிதமானவை ஆகும்.
# ஆர்ட்டெமிசு

## பிறப்பு

கோயசு மற்றும் போபே என்னும் டைட்டன்களின் மகள் லெடோ. அவர் சியுசின் கருவை வயிற்றில் சுமப்பதை அறிந்து கோபம் கொள்ளும் எரா, நிலம் அல்லது தீவு ஆகிய இரண்டிலும் அவருக்குப் பிரசவம் நடக்காது என்று சாபமளிக்கிறார். ஆதலால் பிரசவ வலி ஏற்பட்ட போது லெடோ கிரேக்கம் முழுவதும் அலைந்து திரிந்தார். பிறகு அவர் நிலமும் அல்லாத தீவும் அல்லாத மிதக்கும் தீவு எனப்படும் டெலோசு தீவை அடைந்தார். அந்தத் தீவு அன்னப் பறவைகளால் சூழப்பட்டிருந்தது. இதையறிந்த எரா குழந்தைப்பிறப்பு கடவுள் எய்லெய்தியாவைக் கடத்தினார். இதனால் லெடோ ஒன்பது பகலும் ஒன்பது இரவும் பிரசவ வலியால் துடித்தார். பிறகு அப்பல்லோ, ஆர்ட்டெமிசு இருவரும் பிறந்தனர். சில கதைகளில் ஆர்ட்டெமிசு முதலில் பிறந்ததாகவும் அவர் லெடோவிற்கு பிரசவம் பார்த்த பிறகு அப்பல்லோ பிறந்ததாகவும் கூறப்படுகிறது. இதனால் ஆர்ட்டெமிசு குழந்தைப்பிறப்பு கடவுளாகக் கருதப்படுகிறார்.
# ஆர்ட்டெமிசு

## ஆர்ட்டெமிசு மற்றும் ஓரியோன்

ஆர்ட்டெமிசு கன்னித்தெய்வமாக இருந்தாலும் அழகு மிகுந்த வேட்டைக்காரன் ஓரியேன் மீது காதல் வயப்பட்டார். ஆனால் வேட்டைக்காரனான ஓரியோன் இந்த உலகில் உள்ள அனைத்து விலங்குகளையும் வேட்டையாடுவேன் என்று சபதம் ஏற்றார். இதனால் விலங்குகளைக் காப்பாற்ற ஆர்ட்டெமிசு மற்றும் அவர் தாய் லெடோ ஆகிய இருவரும் ஒரு பெரிய தேளை அனுப்பி ஓரியோனைக் கொன்றனர். பிறகு ஆர்ட்டெமிசு ஓரியோனை வானில் வின்மீன் கூட்டமாக அமர்த்தினார்.
# விளையாட்டு விடுதி

**விளையாட்டு விடுதி** என்பது தமிழ்நாடு அரசின் தமிழ்நாடு விளையாட்டு மேம்பாட்டு ஆணையத்தால் நடத்தப்படும் ஒரு விடுதியாகும். இதில் விளையாட்டில் ஆர்வமுள்ள பள்ளி, கல்லூரி மாணவ மாணவியருக்குக் கல்வி சூழலுக்குப் பங்கமின்றி, விளையாட்டுப் பயிற்சி, ஊட்ட உணவு, உபகரணங்கள் என அனைத்து வசதிகளுடன் அனைத்தும் அரசு செலவில் நடத்தப்படும் விடுதியாகும். இந்த வசதிகள் அனைத்தையும் விளையாட்டு விடுதியில் தங்கியபடி அருகிலுள்ள பள்ளியில் சேர்ந்து பயின்றவாறு பெறலாம். தமிழகத்தில் 28 விளையாட்டு விடுதிகள், 2 சிறப்பு விளையாட்டு விடுதிகள், 5 முதன்மை நிலை விளையாட்டு விடுதிகள் உள்ளன.
# விளையாட்டு விடுதி

## வரலாறு

துவக்கத்தில் அந்தந்தப் பகுதியில் பிரபலமாக இருக்கும் விளையாட்டுகளில் ஒரு சிலவற்றை ஊக்குவிக்கும் பொருட்டு, மாவட்டத் தலைநகர்களில் இந்த விளையாட்டு விடுதிகள் தொடங்கப்பட்டன. பின்வந்த ஆண்டுகளில் இவை தமிழகத்தின் பெரும்பாலான மாவட்டங்களில் நிறுவப்பட்டுள்ளன. இவற்றில், பள்ளி மாணவ, மாணவியருக்கு எனத் தனித்தனி விளையாட்டு விடுதிகள் உண்டு.
மாணவிகளுக்கான விடுதிகள் ஈரோடு, திருவண்ணாமலை, திண்டுக்கல், நாகர்கோவில், பெரம்பலூர், தேனி, புதுக்கோட்டை, தருமபுரி, சென்னை, நாமக்கல் ஆகிய இடங்களில் செயல்படுகின்றன. மதுரை, திருச்சி, திருநெல்வேலி, கிருஷ்ணகிரி, கோயம்புத்தூர், கடலூர், தஞ்சை, அரியலூர், தூத்துக்குடி, சிவகங்கை, தேனி, ராமநாதபுரம், உதகமண்டலம், விழுப்புரம், சென்னை ஒய். எம். சி. ஏ. பள்ளி, நெய்வேலி என். எல். சி. பள்ளி, சென்னை புதூர் அரசு மேல்நிலைப்பள்ளி, நாமக்கல் செல்வம் மேல்நிலைப் பள்ளி ஆகிய இடங்களில் மாணவர்களுக்கான விளையாட்டு விடுதி செயல்பட்டு வருகிறன.
# விளையாட்டு விடுதி

## பயிற்சிகள்

இங்கு பயிற்சிகளானது காலை, மாலை ஓய்வு நேரத்திலும், விடுமுறை நாட்களிலும் பள்ளிப் படிப்புக்கு இடையூறு இன்றி வழங்கப்படுகின்றன. மாநில, தேசிய விளையாட்டுப் போட்டிகளில் பங்கேற்கவும் அதற்கெனச் சிறப்பு பயிற்சிகள், போக்குவரத்து, உணவு மற்றும் வழிகாட்டுதல்களையும் செலவின்றி அளிக்கப்படுகின்றன. இங்கு தினந்தோறும் 2.30 மணி நேரம் துறை சார்ந்த விளையாட்டுப் பயிற்சிகள் அளிக்கப்படுகின்றன.
# வெள்ளி மீன் விருது

**வெள்ளி மீன் விருது** (Silver Fish Award) என்பது வயது முதிர்ந்த பெண் சாரணர்களுக்குரிய உலகின் உயர் விருது ஆகும். பெண் சாரணியத்திற்காக ஆற்றும் சேவைக்கென இது வழங்கபடுகின்றது. 1911 இல் இவ்விருது உருவாக்கப்பட்டது. முன்னர் அனைத்து சின்னங்களையும் சித்தி பெற்றாலே வழங்கப்பட்ட இவ்விருது, தற்போது சாரணிய சேவைக்காக வழங்கப்பட்டது.
# சஃபியா அப்தெல் ரகுமான்

**சஃபியா அப்தெல் ரகுமான்** (Safiya Abdel Rahman) என்பவர் ஒரு பெண் சாரணர் ஆவார். எகிப்திய சாரணக் கூட்டமைப்பின் குறிப்பிடத்தக்க சாரணர்களில் இவரும் ஒருவர். எகிப்து வாழ் பெண்களின் விளையாட்டுத்துறையிலும் இவர் குறிப்பிடத்தக்கவர் ஆவார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1965 ஆம் ஆண்டில் இவருக்கு வழங்கப்பட்டது.
# நெஸ்டா மயூட் ஆஸ்வேர்த்

**நெஸ்டா மயூட் ஆஸ்வேர்த்** (Nesta Maude Ashworth) என்பவர் ஒரு பெண் சாரணர் ஆவார். தனிப் பெண் சாரணர்களின் முன்னோடியாக இவர் கருதப்படுகின்றார். முதலாவதாக வெள்ளி மீன் விருது வென்றவர் இவரே ஆவார். 1911இல் இவருக்கு அவ்விருது வழங்கப்பட்டது. மீண்டும் இரண்டாவது முறையாக 1920இல் அவ்விருது இவருக்கு வழங்கப்பட்டது.
# ஜிம் புன்டைன்

**ஜிம் புன்டைன்** (Jim Buntine) என்பவர் ஒரு பெண் சாரணர் ஆவார். இவர் 1962 முதல் 1968 வரை ஆஸ்திரேலியப் பெண் சாரணியப் பிரதம ஆணையாளராக இவர் கடமையாற்றியுள்ளார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1966 ஆம் ஆண்டில் இவருக்கு வழங்கப்பட்டது.
# மோனா பேர்கின்

**மோனா பேர்கின்** என்பவர் நியூசிலாந்தைச் சேர்ந்த ஒரு பெண் சாரணரும் ஆசிரியரும் ஆவார். இவர் வயது வந்த சாரணர்களுக்கான பயிற்சியினை அளிப்பதில் பிரபலம் வாய்ந்தவர் ஆவார். இவர் உள்நாட்டு மற்றும் உலக சாரணியத்திற்கு ஆற்றிய சேவையின் காரணமாக வெள்ளி மீன் விருது வென்றுள்ளார். இவ்விருது 1945 ஆம் ஆண்டில் இவருக்கு வழங்கப்பட்டது.
# ஜார்ஜ் ரெட்டி

**ஜார்ஜ் ரெட்டி** (*George Reddy*, இறப்பு: ஏப்ரல் 14, 1972), ஹைதராபாத் உசுமானியா பல்கலைக்கழகத்தின் இயற்பியல் ஆராய்ச்சி மாணவர். இவர் தனது 25 ஆவது வயதில் (14 ஏப்ரல் 1972) மாணவர் விடுதியில் வலதுசாரி அமைப்புகளால் கொலை செய்யப்பட்டார். இடதுசாரி இயக்கத்தினுடனான அவரது சர்ச்சைக்குரிய ஈடுபாட்டினால் கொலை செய்யப்பட்டார். இந்த நிகழ்வு அந்த பல்கலைக்கழகத்தில் *PDSU* எனப்படும் "முற்போக்கு ஜனநாயக மாணவர்கள் சங்கம்" உருவாவதற்கு வழிவகுத்தது.  
ரெட்டி தன் பல்கலைக்கழகத்தில் முதல் மாணவராக வெளிவந்தார். மேலும் குத்துச்சண்டையில் ஆர்வம் உள்ளவர். அவர், மார்க்சிய தத்துவங்களை மக்களிடம் எடுத்துச் செல்வதற்கும், சமத்துவமின்மையை எதிர்ப்பதிலும் தன் வாழ்க்கையை அர்ப்பணித்தார். அவர் அமெரிக்காவின் வளரும் கருஞ்சிறுத்தை இயக்கத்தையும், அமெரிக்க ஏகாதிபத்தியத்திற்கு எதிராக வியட்நாம் மக்களின் போராட்டத்தையும், நக்சல்பாரி மற்றும் ஸ்ரீகாகுலத்தில் விவசாயிகள் எழுச்சிகளைப் கண்டு ஈர்க்கப்பட்டதாக அவருடைய நண்பர் கூறினார்.  
ரெட்டியை மையமாக வைக்கப்பட்டு எடுக்கப்பட்ட படம் தான் மணிரத்னத்தின் ஆய்த எழுத்து திரைப்படம். அவரது 40ஆம் நினைவாண்டில் *Crisis on the Campus* எனப்படும் ஆவணப்படம் மற்றும் *Reminiscences of George Reddy* என்கிற புத்தகமும் வெளியிடப்பட்டது.
# 2017 சல்லிக்கட்டு ஆதரவு போராட்டங்கள்

**2017 சல்லிக்கட்டு ஆதரவு போராட்டங்கள்** என்பது சல்லிக்கட்டிற்கு ஆதரவாக தமிழ்நாட்டிலும், தமிழ்நாட்டுக்கு வெளியேயும் 2017 ஆம் ஆண்டு சனவரி மாதத்தில் நடந்த போராட்டங்களைக் குறிக்கும். இந்தப் போராட்டங்கள் **தைப் புரட்சி**, **மெரீனாப் புரட்சி**, **இளைஞர்கள் புரட்சி** சிறப்புப் பெயர்களால் ஊடகங்களாலும், சில அரசியல் கட்சித் தலைவர்களாலும் குறிப்பிடப்பட்டன. இது ஒரு எழுச்சிப் போராட்டமாக இருந்தமையால், **தை எழுச்சி**, **இளைஞர்கள் புரட்சி** எனவும் அறியப்படுகிறது.  
அரசியல் கட்சித்தலைமைகளின் முனைப்புகள் ஏதுமின்றி, குறிப்பிடத்தக்க தலைமை அடையாளங்கள் ஏதுமின்றி, தன்னிச்சையாகவே பொதுமக்கள் மாநிலத்தின் பல்வேறு பகுதிகளில் சமூகவலைத்தளங்களின் வழியாகவே பெருந்திரளான இளைஞர்களைத் திரட்டி அமைதி வழியில் போராட்டங்களை நடத்தினர். சமூக இணையதளங்களின் வாயிலாக ஒருங்கிணைந்த இளைஞர்களும், கல்லூரி மாணவர்களும், இந்தப் போராட்டங்களை நடத்தினர்.  
அலங்காநல்லூர், சென்னை மெரீனா கடற்கரை, மதுரை தமுக்கம் மைதானம், கோவை வ. உ. சி மைதானம், திண்டுக்கல், திருச்சி, சேலம், திருநெல்வேலி வ. உ. சி மைதானம், வேலூர், புதுச்சேரி ஆகிய நகரங்கள் முக்கியப் போராட்டக் களங்களாக அமைந்தன.  
தமிழத்தில் முதல் ஏழு நாட்கள் பெரும்பாலும் அறவழியில் நடந்துவந்த போராட்டங்கள், எட்டாவது நாளில் காவல்துறை - பொதுமக்களுக்கு இடையே மோதல் ஏற்பட்டு நிறைவுக்கு வந்தன.
# 2017 சல்லிக்கட்டு ஆதரவு போராட்டங்கள்

## தமிழகப் போராட்டங்கள்

### அலங்காநல்லூரில் போராட்டம்

##### சனவரி 16
சனவரி 16, திங்கட்கிழமையன்று ஜல்லிக்கட்டு ஆதரவாளர்கள் அலங்காநல்லூரில் போராட்டம் நடத்தினர். இந்தப் போராட்டம் இரவு முழுவதும் தொடர்ந்தது.  
##### சனவரி 17
சனவரி 17, செவ்வாய்கிழமையன்று அதிகாலையில் 200 போராட்டக்காரர்கள் கைது செய்யப்பட்டனர். இதனையடுத்து அப்பகுதிவாழ் மக்களும், அண்டை ஊர் மக்களும் போராட்டத்தில் இணைந்தனர். இதனையடுத்து கைதானவர்களை காவல்துறை விடுதலை செய்தபோதிலும், சுமார் 100 பேர் அங்கிருந்து அகல மறுத்தனர். மதுரை நகர், அதைச் சுற்றியுள்ள பகுதிகளைச் சேர்ந்த பொதுமக்கள் போராட்டம் நடக்கும் பகுதிக்கு வந்த வண்ணம் இருந்தனர். போராட்டம் நடத்துவோருக்கு குடிநீரும், உணவுப் பொருட்களையும் அந்த மக்கள் வழங்கினர். மதுரையில் நடைபெற்ற போராட்டம் மற்ற மாவட்ட மக்களுக்கு உத்வேகமத்தை அளித்தது. தமிழ் கலாச்சாரத்தை காக்க, ஒவ்வொரு மாவட்ட மக்களும் அறவழி போராட்டதை தொடங்கினர்.  
##### தொடர்ந்த போராட்டம்
சனவரி 18, சனவரி 19, சனவரி 20, சனவரி 21 என போராட்டம் தொடர்ந்து நடந்தது.
# 2017 சல்லிக்கட்டு ஆதரவு போராட்டங்கள்

## தமிழகப் போராட்டங்கள்

### அலங்காநல்லூரில் போராட்டம்

#### சனவரி 22

சல்லிக்கட்டை முதல்வர் ஓ. பன்னீர்செல்வம் கொடியசைத்து துவக்கி வைப்பதாக இருந்தது. ஆனால் இந்த சிற்றூருக்குச் செல்லக்கூடிய 7 சாலைகளும் போராட்டக்காரர்களின் கட்டுப்பாட்டில் இருந்ததால், முதல்வரால் அலங்காநல்லூருக்கு செல்ல இயலவில்லை. சாலையோர மரங்களை வெட்டி, அவற்றை சாலைகளிலிட்டு தடைகள் ஏற்படுத்தப்பட்டிருந்தன.